Errege Magoen autoa

Errege Magoen autoa (), Errege Magoen misterioa ere deitua, XII. mende inguruko antzezlan erlijiosoa da. Felipe Fernández Vallejo apaizak Toledoko katedraleko kapituluaren liburutegian aurkitu zuen kodexa, eta egun Espainiako Liburutegi Nazionalean gordetzen da.http://www.hs-augsburg.de/~harsch/hispanica/Cronologia/siglo12/Magos/mag_intr.html Izenburua Ramón Menéndez Pidal filologoak jarri zion 1900. urtean. Gaztelako eta Espainiako lehenbiziko antzezlantzat onarturik dago.http://www.hs-augsburg.de/~harsch/hispanica/Cronologia/siglo12/Magos/mag_intr.html Bibliotheca Augustana Urtero, urtarrilaren 6an, bertsio sinplikatua antzezten da Albaceteko Vianos herrian.

 Testua 
Antzezlan osoa ez da gordetzen, 147 bertso inguru bakarrik. Metrika aldetik polimetrikoak dira. Testua jarraian idatzia dago, hitz laua izango balitz bezala; ondorioz, ez da erraza errege bakoitzak esaten duena bereizi egitea zeren eta grafikoki ez dira markatzen. Testu berean beste motatako Bibliaren inguruko komentarioak jaso ziren.

 Egilea 
Lana idatzi zuen egilearei buruzko informazioa ez dago. Bakarrik testutik beretik atera daitekeen informazioa dago. Horren arabera eta hizkuntzaren ezaugarrien arabera, Frantziatik Toledora joan zen idazle batez pentsatu da. Garai hartan elizgizon asko joan ziren hiri horretara eta hau horietako bat izan zitekeen. Dena dela, nabaria da jende guztiarentzat ulergarria izango zen testua egiteko asmoa. Rafael Lapesa: De la Edad Media a nuestros días. Estudios de historia Literaria Madril, 1967

 Argumentua 
Testuan jasotzen den gertaera Errege Magoek Herodesi egin zioten bisita da. Tradizionalki, nahiz eta horrelako markak ez izan, bost eszena bereizten dira:
 Lehenengoan errege bakoitzak bere bakarrizketa egiten du. Hirurak simetrikoak dira. Aurkitu duten izar berriaz eta haren balizko esanahiaz aritzen dira.
 Bigarrenean zer opari eraman erabakitzen dute, haien bitartez haurraren benetako izaera ezagutzeko.
 Hirugarrenean Herodesen jauregira doaz. Herodesek ere haurra bisitatu behar duela dio.
 Laugarrenean Herodesen bakarrizketa jasotzen da. Hark jakintsuak deitzen ditu haurrari buruz informazio gehiago biltzeko.
 Bosgarrenean Herodesek jakintsuekin eztabaidatzen du. Han eteten da antzezlana.

 Erreferentziak 

 Kanpo loturak 
 :Auto de los Reyes Magos, Espainiako Liburutegi Nazionaleko Liburutegi Digitaleko bertsioa.

Kategoria:Erlijio dramak
Kategoria:Erdi Aroko testuak
Kategoria:Erdi Aroko literatura espainiarra
Kategoria:Espainiako antzezlanak
Kategoria:XII. mendeko literatura
Kategoria:Espainiako literaturaren historia
Kategoria:Eskuizkribuak
Kategoria:Espainiako Liburutegi Nazionalaren agiriak
Kategoria:Eukaristia misterioak
Kategoria:Errege Magoak
Kategoria:Eguberri gertakizun eta ospakizunak
Kategoria:XII. mendeko liburuak
Kategoria:Literatura lan anonimoak
Kategoria:Erdi Aroko antzerkia